Trelis/gawiki huggingface dataset:
Cath Machias (1775). Troideadh Cath Machias le linn Chogadh Réabhlóideach Mheiriceá ar 11-12 Meitheamh 1775, an chéad chath ar muir i gcogadh na saoirse.
Imeachtaí.
Sa bhliain 1775, bhí gá ag na Sasanaigh le hadhmad chun beairicí a thógaint i mBoston. Chuir an tAimiréal Samuel Graves dhá bhád thráchta, "Unity" agus "Polly", agus bád cogaidh HMS "Margaretta" á dtionlacan, ó thuaidh go Cuan Machias chun lastas adhmaid a bhreith ar ais. Chuireadar ancaire i gCuan Machias ar 9 Meitheamh 1775. Duine darbh ainm Moore a bhí ina chaptaen ar an Margaretta. Níor chuir éinne fáilte rompu.
Cúpla seachtain roimhe sin, thóg muintir Machias an bhratach Betsy Ross sa chearnóg, ag céiliuradh an troda a fearadh i Lexington, srl. Nuair a chonaic Moore an bhratach, tháinig colg air agus dúirt sé go ntógfadh sé an baile timpeall. 
Chuaigh muintir Machias i gcomhairle le chéile agus shocraigh siad ar iarracht a dhéanamh ar an Margaretta a ghabháil. B’iad Maurice Ó Briain, Corcaíoch, agus a sheisear mac, Jeremiah, Gideon, John, William, Dennis agus Joseph, a bhí chun tosaigh sa bhfiontar seo.
Faoi cheannas Jeremiah Ó Briain agus i ngan fhios dona Sasanaigh ghabh buíon fear an long "Unity". Chuaigh timpeall dhá scór fear ar bord go fáilí. Shleamhnaigh Joseph Ó Briain ar bord. Ní raibh sé ach sé bliana dhéag agus bhí a athair tar éis a rá leis fan sa bhaile agus aire a thabhairt dá mháthair. Taobh amuigh de cúpla muscaed, ní raibh i bhfoirm arm ag na fir ach pící féir, tuanna agus bataí. É sin agus dóchas ard. Bhí rud eile ar a thaobh — eolas domhain ar an bhfarraige agus ar sheoltóireacht.
Scaoileadar an bád agus ligeadar le sruth í. Máirnéalach críochnaithe ba ea Jeremiah agus thuig sé na sruthanna sa chuan. Chonaic an "Margaritta" an "Unity" ag teacht ina threo ach níor thug sé aon cheann di go dtí go raibh sé ródhéanach. D’éirigh le Jeremiah ceann cinn (bowsprit) an "Unity" a chur in achrann i seol mór an "Margaritta". Dhreap na Meiriceánaigh ar bord. Mharaíodar Moore agus naonúr eile desna Sasanaigh. Maraíodh seisear Meiriceánach. Rinne Joseph Ó Briain cion fir sa troid agus tugadh claíomh Moore dó de bharr a chrógachta.
Meán uimhríochtúil. Sa mhatamaitic agus sna staitisticí, is é an meán uimhríochtúil, nó go simplí an meán ann ná suim bhailiúcháin uimhreacha arna roinnt ar chomhaireamh na n-uimhreacha sa bhailiúchán. 
Is minic gur sraith torthaí ar thurgnamh nó ar staidéar breathnaitheach atá sa bhailiúchán, nó go minic tacar torthaí ó shuirbhé . 
Is fearr an téarma "meán uimhríochtúil" i roinnt comhthéacsanna sa mhatamaitic agus sna staitisticí, toisc go gcuidíonn sé lena idirdhealú ó mheáin eile, amhail an meán geoiméadrach agus an meán armónach .
Cuar Lothar Meyer. Sa bhliain 1869, thug an Gearmanach Lothar Meyer faoi deara ateangmhas shuntasacha in airíonna fisiceacha airithe nuair a rangaigh sé na dúile in ord a meáchan adamhach. 
Bhreac sé graf idir toirteanna adamhacha agus meáchain adamhacha na ndúl agus bhreathnaigh sé go raibh airíonna comhchosúla ag na dúile a raibh suíomhanna comhchosúla acu ar an gcuar.
Airí fisiceacha tábhachtach de dhúil is ea an toirt adamhach .i. an toirt atá ag gram-adamh de dhúil sa staid sholadach. Nuair a rianaigh Meyer toirteanna adamhacha na ndúl vs a meáchain adamhacha, thug sé faoi deara ateagmhais den ghné atá sa léaráid thíos.
Cath Messines (1917). Troideadh Cath Messines ar 7 - 14 Meitheamh 1917 le linn an Chéad Chogadh Domhanda i bhFlóndras na Beilge. Bhí na fórsaí Gearmánacha daingnithe go maith i dtrinsí ar Iomaire Messines. Ach bhí sé d’ádh ar na trúpaí ionsaithe, as Éirinn cuid mhaith acu, fórsaí Gearmánacha, a ruaigeadh as Messines, suíomh a raibh an-tábhacht leis. Ní fhacthas réamhbhombardú airtléire riamh a bhí chomh fíochmhar leis – phléasc trí shliogán ar línte na nGearmánach gach soicind go ceann 12 lá.  
Maraíodh b'fhéidir 42,000 in iomlán, 35,000 as an nGearmáin agus 17,000 as an Ríocht Aontaithe, 
Cath.
Chuaigh an 16ú Rannán (Éireannach) agus an 36ú Rannán (Ulaidh) chun cogaidh le chéile chun an sráidbhaile Beilgech Wytschaete a thógáil in ionsaí dea-phleanáilte ar Iomaire Messines. Fuair an Ginearál Plumer samhail de réir scála den iomaire déanta ionas go mbeadh a raibh rompu le feiceáil ag na trúpaí.
Chuir sé mianaigh á dtochailt le haghaidh pléascán faoi chosaint na Gearmáine. Thuairgneáil thart ar 3 mhilliún sliogán Messines ar feadh os cionn seachtaine. Mhaolaigh an baráiste nuair a mhaidhmigh Plumer 9,500 tonna pléascáin faoi na Gearmánagih i 19 mianach, faoi línte na nGearmánach. Maraíodh 10,000 saighdiúír Gearmánach.
Seo an uair dheireanach a throid náisiúnaithe Éireannacha - an 16ú Irish Division, Caitlicigh a bhformhór - agus Aontachtaithe Éireannacha - an 36ú Ulster Division, Protastúnaigh a bhformhór, i gcoinne an aon namhaid chéanna.
Willie Redmond.
Gortaíodh go marfach an Captaen Willie Redmond (in aois 56 bliain dó) ar an 7 Meitheamh i gCath Messines. Mar mhaor san Royal Irish Regiment a ghlac sé páirt san ionsaí ar an lá sin. Goineadh é agus tógadh ar ais go dtí ionad garchabhrach é, áit a bhfuair sé bás.
Cuimhneachán.
Tá Páirc Shíochána agus Túr Oileán na hÉireann le fáil i Messines inniu.
Donn mac Cumascaigh. Rí Mhaigh Sheola ba ea Donn mac Cumascaigh (bás 752).
Is dóigh gurbh eisean an ceannaire is luaithe atá luaite sna hannála, ina dtugtar dó an teideal 'toiseach/rí Uí Bhriúin an Deiscirt'. I Leabhar na nGinealach, deirtear gurbh é is stated to be the great-grandson of Cenn Fáelad mac Colgan a shin-seanathair, agus a mhac ná Coscrach Mór, sinsear eapainmneach Chlann Choscraigh. Tuairiscítear ina thásc i nAnnála Uladh gur maraíodh é ach ní ainmnítear a mharfóir.
Is deacair é comharbacht na ríthe i Maigh Sheola a athchruthú óir nach bhfeictear iad ach thall is abhus sna foinsí. Is é Connmhach Mór mac Coscraigh mhic Dhoinn — an chéad rí eile atá luaite. Bhuaigh sé ag Cath Druing sa bhliain 836 agus tugtar dó ina thásc an teideal "rí Uí Briúin".
Tástáil lasrach. Is nós imeachta anailíseach é an tástáil lasrach a úsáidtear sa cheimic chun láithreacht dúl áirithe a bhrath, iain mhiotail go príomha, bunaithe ar speictream astaíochta gach dúil. Braitheann dath na lasracha i gcoitinne ar theocht.
Tástálacha lasair do mhiotail.
Is féidir tabhairt ar an chuid is mó de na dúile solas a astú, agus nuair a dhéanann siad tá an solas ar dhath atá ina shaintréith den dúil áirithe sin. 
Is minic a úsáidtear an solas a astaíonn dúil mar bhealach chun na dúile sin a aithint. Ceann de na bealaí is simplí chun solais a astú as adaimh mhiotail is ea salann an mhiotail a théamh i lasair. Caithfear salainn ó go leor miotal a théamh go teocht an-ard, ach iad siúd atá thíos liostaithe, is féidir solas a astú uathu nuair a théitear iad le dóire Bunsen. Tá clóirídí miotail oiriúnach go háirithe le haghaidh an chuspóra seo toisc go mbíonn siad níos so-ghalaithe de ghnáth ná salainn miotail eile.
Tá salainn (na clóirídí más féidir) de na miotail seo a leanas oiriúnach: litiam, sóidiam, potaisiam. cailciam.
nicil, copar. strointiam, bairiam. 
Modh oibre.
1. Glan sreang phlatanaim nó niocróim trídan tsreang a thumadh i aigéad hidreaclórach tiubhaithe (atá i bhfeadán tástála beag nó ar chlog-ghloine) agus ansin é a théamh dearg nó bán te in imeall lasrach Bunsen neamh-lonrúil. Ná húsáid an buidéal aigéid chun na críche seo mar go mbeadh an t-aigéad éillithe. Athdhéan an nós imeachta arís go dtí nach dtugann an sreang aon dath dearg don lasair.
2. Tum an tsreang in aigéad hidreaclórach tiubhaithe agus ansin i sampla beag
de shalann na miotail a bhéas curtha faoi imscrúdú. Téigh an tsreang sa lasair bunsen agus tabhair ar aird dath na lasrach.
3. Scrúdaigh an oiread salainn atá ar fáil. Fág an salann sóidiam go dtí go deireanach mar tá dath a lasair an-mharthanach agus féadann sé fanacht i bhfad tar éis an salann a bhaint den lasair.
4. Ullmhaigh cairt de na torthaí, ag liostáil an miotail, agus dath na lasrach a a tugadh faoi deara.
Dúile coitianta.
Is iad seo a leanas roinnt dúl coitianta agus na dathanna comhfhreagracha:
Ní tháirgeann ór, airgead, platanam, pallaidiam, agus roinnt dúl eile dath saintréitheach nalasrach, cé go bhféadfadh cuid acu spréacha a tháirgeadh (mar a dhéanann tíotáiniam miotalach agus iarann); Tuairiscítear go bhfágann salainn beirilliam agus ór ar fhuarú, miotal íon ina ndiaidh.
Maolán mac Cathmhogha. Rí Mhaigh Sheola ba ea Maolán mac Cathmhogha (Meán-Ghaeilge "Maelán mac Cathmogha") (bás 848).
Bunús.
Is amhlaidh go raibh Maolán ar cheann desna ríthe Mhaigh Sheola (níos deireanaí Uí Bhriúin Seola) is luaite dá bhfuil fianaise ann. Ní fheictear é áfach sna ginealaigh. Is dócha ámh gur cumadh ginealach Uí Bhriúin níos deireanaí, trí Dauí mac Brióin sa 5ú haois, um stádas saorthuaithe a bhaint amach agus a gcumhacht ón tSionainn go dtí an Cuan Mó a daingniú. Más fíor seo uile, is amhlaidh gur chomhghuaillithe Uí Bhriúin iad Maolán agus a shliochtaigh, Muintir Mhurchadha, ní gaolta leo.
Thart timpeall Mhaigh Sheola, bhí: Soghain Uí Mhaine thoir; Conmaícne Máenmaige agus Uí Fhiachrach Aidhne theas; Dealbhna Thír Dhá Loch thiar Conmhaicne (Réin) thuaidh.
Ruathair Lochlannach.
Le linn an chéad leath den 9ú haois, thug na Lochlannaigh ruathair faoi Éirinn. Tharla roinnt acu i gcúige Chonnacht:
Agus sa deireadh:
Murchadh mac Maonaigh. Rí ar Mhaigh Sheola ba ea Murchadh mac Maonaigh (bás 896).
Beatha.
Sliochtach ba ea Murchadh de Bhrión, rí na gConnacht agus a athairse, "Eochaid Mugmedon" mac Muireadhaigh, 122a Ardrí na hÉireann.
Ar cheann desna ríthe is luaite an dá bhfuil fianaise ann is ea Murchadh. Sinsear eapainmneach is ea é de Mhuintir Mhurchadha, ar thóg a rítheaghlach an sloinne Uí Fhlaithbheartaigh. Le linn ré Mhurchadha, bhíodh cónaí ar a mhuintir that timpeall Loch Coirib, agus Loch Cime mar chroílár a gcuid críoch. Sna 1050í, chuirfeadh clann Uí Chonchúir an ruaig orthu.
Sna ginealaigh, feictear beirt mhac, Urchadh agus Urumhain. Luaitear Cléirchén mac Murchadha Uí Bhriúin Seola i nAnnála na gCeithre Máistrí, cé nach bhfeictear é in aon fhoinse eile. Urchadh later became the grandfather of Brian Bóramha. 
De réir na nginealach, de shliocht Mhurchardha é Flaithbheartach mac Eimhin, sinsear eapainmneach Uí Fhlaithbheartaigh trína gharmhac, Muireadhach Mór. Bhí triúr mac ag Muireadhach Mór, mar atá Ruaidhrí Loch Cime, Donnchadh "Aluinn" agus Aodh. De shliocht Ruaidhrí iad Conmhaicne Mara, Maigh Cuilinn agus Sliocht Diarmada.
Cléirchén mac Murchadha. Rí Mhaigh Sheola ba ea Cléirchén mac Murchadh (bás 908).
Beatha.
Ní fheictear Cléirchén ach sna hannála agus ní sna ginealaigh, agus dá bharr níl a fhios an raibh muintir aige féin. Murchadh mac Maonaigh ba ea a athair, agus an chéad mhac de bheirt leis a rinneadh rí na tuaithe díobh.
Ní fheictear a ainm arís in aon ghéag ar bith dá chlann, Muintir Mhurchadha. Bhí sé le feiceáil ámh mar sloinne Uí Fhiachrach Aidhne faoina 920í. Bhí díthreabhach éiginnte darbh ainm Cléircheán.
Urchadh mac Murchadha. Rí Mhaigh Sheola ba ea Urchadh mac Murchadha (aitheanta fosta mar Archad Dearg) (bás 943).
Beatha.
Ar cheann desna taoisigh is luaite sa cheantar (Uí Briúin Seóla) dá bhfuil fianaise ann is ea Urchadh. Is amhlaidh go raibh tionchar éigin acu thar Iar Chonnacht. Ainmnithe as a athair féin ba ea a rítheaghlach, Muintir Mhurchadha. Mhaífeadh clann Uí Fhlaithbheartaigh níos deireanaí é mar shinsear.
Clann.
Bhí deartháir níos sine ag Urchadh ainm Urumhain nó Earca.
I dteannta lena mhac agus comharba, Donnchadh, bhí triúr iníonacha aige a chuaigh i gcleamhnais uaisle:
Trína iníon Bébhinn, seanathair Bhriain Bóramha, Ardrí na hÉireann (bás 1014), ba ea Urchadh.
Donnchadh mac Urchadha. Rí Mhaigh Sheola ba ea Donnchadh mac Urchadha (bás 959).
Beatha.
Ní fios tada go cruinn maidir le seems to be known of Donnchadh, cé gurbh uncail le Brian Bóramha é. Ní fheictear é sna ginealaigh. Tugtar an teideal tiarna Uí Bhriúin Seola dó ina thásc sna hannála.
Murchadh mac Flainn mhic Gleithneacháin. Rí Mhaigh Sheola ba ea Murchad mac Flainn mhic Gleithneacháin (bás 973).
Beatha.
Níl ach iontráil amháin sna hannála maidir le Murchadh. Rinne Murchadh Glún Iolair ua Flaithbheartaigh, rí Ailigh, ionsaí ar na Connachta sa bhliain 973, agus tharla Cath Ceis Corran idir é agus rí Cathal mac Taidhg. Maraíodh Cathal agus an-chuid dá chomhghuaillithe, Murchadh ina measc.
Rinne Murchadh Glún Iolair léirscrios ar na Connachta ina dhiaidh sin, agus tháinig ag Cathal mac Conchobair mhic Thaidhg i gcomharbacht ar Chathal Mac Taidhg mar rí Chonnacht
Anailís ar chúlchéimniú. Teicníc staidrimh is ea anailís ar chúlchéimniú (regression analysis) a úsáidtear chun an gaol idir athróga, agus íogaireacht athróige amháin d'athróg, nó d'athróga, eile a thomhas. Tá an anailís líneach nó neamhlíneach de ghnáth.
Maelcairearda. Rí Uí Bhriúin Seola ba ea Maelcairearda (bás 993).
Beatha.
Is éiginnte í an chomharbacht idir Murchadh mac Flainn mhic Gleithneacháin agus Brian mac Maolruanaidh. Feictear "Maelcairearda" éigin sna hannála, dar teideal rí Uí Bhriúin, a fuair bás sa bhliain 993, ach d'fhéadfadh é gur rí Uí Briúin ó cheart atá i gceist, nó géag eile ar fad. Dúradh go minic gur ríthe Uí Bhriúin uile iad luath-ríthe Uí Bhriúin Seola. Feictear Ruaidhrí mac Coscraigh i nAnnála Tiarnaigh agus Annála Inis Faithlinn sa bhliain 993 mar rí Uí Bhriúin agus deisceart Chonnacht, ag troid in éadan Chorca Mrua agus Uí Fhiachrach Aidhne. Molann seo gur réamhtheachtaí "Maelcairearda" is ea Ruaidhrí.
Sna ginealaigh de chuid chlann Uí Fhlaithbheartaigh, deirtear gur athair Muireadhach ua Flaithbheartaigh (bás 1034) é "Maelcairearda".
Tharla eachtra shuntasach do chrannóg le Muintir Mhurchadha i Loch Cime sa bhliain 990:
Ruaidhrí mac Coscraigh. Rí Mhaigh Sheola agus Uí Bhriúin ba ea Ruaidhrí mac Coscraigh, Chlann Choscraigh. Feictear Ruaidhri sna hannála, chomh maith leis na ginealaigh.
Maraíodh Ruaidhrí ag troid in aghaidh Chonchúir mhic Mhaoil Seachnaill, rí Chorca Mrua, agus Mhic Comhaltáin Uí Chléirigh, rí Uí Fhiachrach Aidhne, sa bhliain 993.
Eska TV. Eska TV is cainéal teilifíse Polannach é le próifíl ceoil agus siamsaíochta. Thosaigh sé ag craoladh 8 Lúnasa, 2008 ar an Idirlíon, agus go hoifigiúil an 28 Bealtaine, 2009. Ar 10 Iúil, 2015, seoladh leagan HDTV den chainéal, ag an am céanna le feiceáil i bpacáiste an ardáin dhigitigh N - "Style Moda Muzyka".
Is forbairt é an cainéal teilifíse Eska ar ardán ilmheán Idirlín Radio Eska. Ó 2017 Tá sé faoi úinéireacht Telewizja Polsat, agus ó 2008 go 2017 ba le ZPR Media. Tá ceanncheathrú an chainéil Eska TV istigh Vársá, ag 77 Sráid Ostrobramska.
Brian mac Maolruanaidh. Rí Mhaigh Sheola ba ea Brian mac Maolruanaidh (bás 1003).
Beatha.
Ní fios go cruinn maidir le Brian ach gur maraíodh é ag a mhuintir féin sa bhliain 1003. Tugtar an teideal "tigherna Iarthair Connacht" dó ina thásc.
Sa bhliain chéanna, tharla cath idir Uí Fhiachrach Aidhne le fóirithint Iarthar Connacht agus Uí Mhaine le fóirithint Iarthair Mhí. Ní fios an raibh ceangal éigin idir an aighneas seo agus dúnmharú Bhriain.
Comhghuaillithe Bhriain Bóramha, nia Urchadha mhic Mhurchadha, ba ea Muintir Mhurchadha agus Uí Fhiachrach Aidhne.
Airgead (dath). Is ton datha é airgead atá cosúil le liath a úsáidtear mar mhacasamhail ar dhath airgid shnasta a léiriú.
Is é an mothúchán amhairc a bhaineann leis an airgead miotail de ghnáth ná a loinnir mhiotalach. Ní féidir é seo a athchruthú le dath soladach simplí, toisc go bhfuil an éifeacht lonrach mar gheall ar ghile an ábhair a bheith éagsúil le huillinn an dromchla go dtí an fhoinse solais. Ina theannta sin, níl aon mheicníocht ann chun dathanna miotalacha nó fluaraiseacha a thaispeáint ar ríomhaire gan dul i muinín bogearraí rindreála atá in ann gníomh an tsolais a insamhladh ar dhromchla lonrach. Dá bhrí sin, san ealaín agus san araltas is gnách go n-úsáidfeadh duine péint mhiotalach a lonraíonn cosúil le fíorairgead. D’fhéadfaí dath liath neamhlonrach a úsáid freisin chun airgead a léiriú.
Cathal mac Ruaidhrí. Rí Mhaigh Sheola/Iar Chonnacht ba ea Cathal mac Ruaidhrí (bás 1043).
Beatha.
Fionnó Fhlaithbheartaigh mhic Eimhin, sinsear eapainmneach chlann Uí Fhlaithbertaigh, ba ea Cathal, agus dubh-dubhó great Mhurchadha mhic Mhaonaigh, sinsear Muintir Mhurchadha.
An bhliain i ndiaidh dó teacht i gcoróin, chuaigh Cathal ar an oilithreacht chuig Ard Mhacha. Fuair sé bás ann sa bhliain 1043. Tháinig a mhac, Amhalaidh, i gcomharbacht air.
Amhalaidh mac Cathail. Rí Mhaigh Sheola agus Iar Chonnacht ba ea Amhalaidh mac Cathail (bás 1075).
Beatha.
Tháinig Amhalaidh gcomharbacht ar a athair, Cathal mac Ruaidhrí, a fuair bás ar oilithreacht ag Ard Mhacha sa bhliain 1043. 
Sa bhliain 1048, rinne Ó Conchúir, rí Chonnacht, slad ar Inis Loch Cime agus mhúr sé í.
Bhí Amhalaidh gafa i ngéibhinn le bliain nó níos mó ag Aodh Ua Conchúir. Dalladh Aodh é bhliain 1051, agus chuaigh Aodh ansin, agus ríthe Uí Chonchúir ina dhiaidh, chun cónaí air i Maigh Seóla. Cé go raibh tailte acu fosta ar bhruacha oirthear Loch Coirib, lonnaigh Muintir Mhurchadha de réir a chéile chuig Conmhaicne Mara.
Fuair Amhalaidh bás sa bhliain 1075.
Cripteabóis. Is staid mheitibileach beatha é cripteabóis nó anabóis a chuireann orgánach isteach mar fhreagairt ar dhálaí comhshaoil díobhálacha mar thriomú, reo, agus easnamh ocsaigine. Sa staid chripteabóiseach, stopann gach próiseas meitibileach intomhaiste, ag cosc ​​ar atáirgeadh, forbairt agus deisiú. Nuair a fhillfidh dálaí comhshaoil ​​ar a bheith séimh, fillfidh an t-orgánach ar a staid mheitibileach mar a bhí sé roimh an gcriptibóis.
Ainhidreabóis.
I gcásanna nuair a bhíonn ocsaigin in easnamh (m.sh., anocsacht), glacann go leor cripteabóisí (mar shampla "M. tardigradum") uisce isteach agus éiríonn siad suaite agus neamh-ghluaiste, ach is féidir leo maireachtáil ar feadh tréimhsí fada.
Soláthar agus éileamh. Modh chun anailís agus réamhaithris a dhéanamh ar ghluaiseachtaí praghsanna agus torthaí ar an eacnamaíocht, ag baint úsáide as faisnéis mar gheall ar sholáthar agus éileamh ach go háirithe.
De réir mar a éiríonn táirge gann, tairgíonn ceannaitheoirí praghas níos airde. Ach nuair a théann an praghas in airde, tugann daoine tús áite do tháirgí ionadaíocha.
Sraith speictreach hidrigine. Tá speictream astúcháin na hidrigine adamhaí roinnte i roinnt sraitheanna speictrim, agus tonnfhaid tugtha ag an bhfoirmle Rydberg. Tá na línte speictrim breathnaithe seo de bharr an leictreoin ag aistriú idir dhá leibhéal fuinnimh san adamh. Bhí aicmiú na sraithe de réir fhoirmle Rydberg tábhachtach i bhforbairt na meicnice candamaí. Tá an tsraith speictrim tábhachtach i speictreascópacht réalteolaíoch chun láithreacht hidrigine a bhrath agus chun deargaistrithe a ríomh.
Fisic.
Is éard atá in adamh hidrigine ná leictreon ata ag gluaiseacht ar fhithis timpeall a núicléas. Mar thoradh ar an bhfórsa leictreamaighnéadach idir an leictreon agus an prótón núicléach bíonn tactar staideanna candamacha don leictreoin, gach ceann acu lena fhuinneamh féin. Léiríodh iad seo i samhail Bohr den adamh hidrigine mar fhithisí ar leith timpeall an núicléas. Ainmnítear gach staid fuinnimh, nó fithis, mar slánuimhir "n" mar a thaispeántar san fhigiúr. Cuireadh meicnic chandamach in ionad na samhla Bohr ina dhiaidh sin ina bhfuil fithiseach adamhach ag an leictreon seachas fithis, ach d'fhan na leibhéil fuinnimh ceadaithe san adamh hidrigine mar a bhí sa teoiric roimhe seo.
Tarlaíonn astaíochtaí speictrim nuair a aistríonn nó a léimeann leictreon, ó staid fuinnimh níos airde go staid fuinnimh níos ísle. Chun idirdhealú a dhéanamh idir an dá staid, is gnách go n-ainmnítear an staid fuinnimh is ísle mar "n"′, agus ainmnítear an staid fuinnimh is airde mar "n". Freagraíonn fuinneamh fótóin astaithe don difríocht fuinnimh idir an dá staid. Toisc go bhfuil fuinneamh gach staid socraithe, tá an difríocht fuinnimh eatarthu socraithe, agus táirgfidh an t-aistriú fótón leis an bhfuinneamh céanna i gcónaí.
Iarmhairt Joule. De réir Iarmhairt Joule nó Dlí Joule, bíonn an ráta ar a ngintear teas i seoltóir i gcomhréir dhíreach le cearnóg an tsrutha, a fhad is atá an friotaíocht tairiseach.
Foscript agus forscript. Is éard is foscript agus forscript ann ná carachtar (mar uimhir nó litir) atá suite beagán faoi bhun nó os cionn na gnáth líne cló, faoi seach. De ghnáth bíonn sí níos lú ná an chuid eile den téacs. Tá foscripteanna le feiceáil ag nó faoi bhun na bonnlíne, cé go mbíonn forscripteanna os a chionn. Is minic b’fhéidir, go n-úsáidtear foscripteanna agus forscripteanna i bhfoirmlí, nathanna matamaiticiúla, agus sonraíochtaí comhdhúile ceimiceacha agus iseatóp, ach bíonn go leor úsáidí eile acu freisin.
Pat Jennings. Is iarimreoir sacair Éireannach Tuaisceartach é Pat Jennings (Gaeilge: "Pádraig Mac Sheóinín"). Rugadh é 12 Meitheamh 1945 in Iúr Cinn Trá. Ba chúl báire é agus d'imir sé le Newry Town, Watford, Tottenham Hotspur, Arsenal agus Everton. D'imir sé d'fhoireann náisiúnta Thuaisceart Éireann.
Saol Pearsanta.
Tá sé pósta le Eleanor. Tá ceathrar páistí acu.
Paul Givan. Is feisire Stormont é Paul Givan (a rugadh ar 12 Deireadh Fómhair 1981) do thoghcheantar Ghleann an Lagáin i dTuaisceart Éireann. 
I mí an Mheithimh 2021, bhí Givan ainmnithe mar Chéad-Aire an Tuaiscirt ag ceannaire an DUP Edwin Poots. D'éirigh go leor comhaltaí sinsearacha den DUP as an bpáirtí ag an am sin - ionadaithe tofa ina measc - tar éis do Edwin Poots agus a lucht tacaíochta an ruaig a chur ar Arlene Foster. D'éirigh Givan as a ról mar Chéad-Aire Thuaisceart Éireann ar 3 Feabhra 2022.
Gairm.
Tá Paul Givan ina bhall tionóil ó 2010, nuair a ceapadh é in áit Jeffrey Donaldson a toghadh ina fheisire parlaiminte.
Baineann Givan  leis an eite choimeádach chéanna den DUP le Edwin Poots, ar chabhraigh Givan leis sa toghchán ceannaireachta sa pháirtí sa bhliain 2021. 
Thacaigh Givan cheana le múineadh an chruthaíochtachais i scoileanna.
Ceapadh Givan mar Aire Pobal sa bhliain 2016.
Céad-Aire Thuaisceart Éireann.
D'éirigh Givan as mar Chéad-Aire Thuaisceart Éireann ar 3 Feabhra 2022.. Bhí an cinneadh seo ceangailte le hagóid leanúnach an DUP i gcoinne phrótacal Thuaisceart Éireann. Roimhe seo, d’ordaigh an tAire Talmhaíochta, Edwin Poots, cosc ar sheiceálacha iar-Brexit ag calafoirt an Tuaiscirt . 
Gaeilge.
In 2016, chinn Paul Givan, mar Aire Pobal, deireadh a chur leis an sparánacht Ghaeltachta Líofa in ainneoin gur chuir oifigeach sinsearach ina Roinn ar a shúile dó go bhféadfadh a leithéid de chinneadh droch-cháil a tharraingt air sna meáin chumarsáide.
Ansin bhí baint ag an gcinneadh eo a rinne Givan leis an aighneas idir Sinn Féin agus an DUP ó 2016 ar aghaidh; ba chúis é le titim an fheidhmeannais i Stormont sa bhliain 2017. Chuir an cinneadh deireadh a chur leis an sparánacht Ghaeltachta déistin ar phobal na Gaeilge.
Dearcadh nua i 2021.
Bhí imní ar roinnt daoine go gcuirfí Feidhmeannas Stormont i mbaol arís sa bhliain 2021 dá gceapfaí Paul Givan ina chéad-aire. Ach bhí gealltanais tugtha ag ceannairí nua an DUP go dtabharfadh siad isteach an reachtaíocht teanga a gealladh sa chomhaontú faoinar athbhunaíodh Stormont, "Ré Nua, Cur Chuige Nua (New Decade, New Approach)".
Chosain Paul Givan fiú an reachtaíocht teanga ó aontachtóirí a mhaígh gurb amhlaidh go raibh Edwin Poots agus an DUP ag géilleadh go bog don éileamh ar acht Gaeilge.
Kia ora. Beannacht choitianta sa Mhaorais is ea Kia ora (Maorais: [kiˈaɔɾa]) atá tar éis teacht isteach i mBéarla na Nua-Shéalainne freisin. An bhrí atá leis an bhfocal "ora" mar ainmfhocal ná “beatha, sláinte, beogacht”, agus mar sin, is bealach é beatha agus sláinte a ghuí ar dhuine. Úsáidtear "kia ora" ó lá go lá mar bheannacht neamhfhoirmiúil ar nós “dia dhuit”, nó chun slán a chur le duine, nó fiú chun “go raibh maith agat” a rá.
Imeachtaí.
In 1984, tugadh treoir don oibreoir teileafóin Auckland Naida Glavish stop a chur leis an bhfrása "kia ora" a úsáid tar éis gearáin. Dhiúltaigh sí déanamh amhlaidh, rud a tharraing aird an phobail. Tharla eachtra den chineál céanna in 2014 nuair a cuireadh cosc ​​ar fhostaithe KiwiYo i Whangarei an abairt a úsáid.